# เฉลียง (วงดนตรี)
เฉลียง เป็นชื่อของวงดนตรีสัญชาติไทย ที่มีผลงานระหว่างปี พ.ศ. 2525 - 2534 มีผู้ก่อตั้งและผู้แต่งเพลงส่วนใหญ่ของวงเฉลียงคือ ประภาส ชลศรานนท์ ศิลปินแห่งชาติ

เฉลียงเป็นวงดนตรีวงแรก ๆ ที่บุกเบิกเพลงแนวแปลกใหม่ ทั้งด้านเนื้อหาและท่วงทำนองให้กับวงการเพลงไทย พวกเขาได้รับการขนานนามว่าเป็น "กลุ่มตัวโน้ตอารมณ์ดี" และ "ต้นแบบบอยแบนด์วงแรกของไทย"เพลงเขียนคน ดนตรีเขียนโลก “เฉลียง Rare Item RESTAGE” บทความโดย กวินพร เจริญศรี

 ที่มาของชื่อวงเฉลียง 
จิก - ประภาส ชลศรานนท์ ผู้ก่อตั้งและผู้แต่งเพลงส่วนใหญ่ของวงเฉลียง ต้องการชื่อวงดนตรีที่สื่อถึงมนุษย์ เป็นบ้าน เป็นจิตใจ และต้องการสื่อถึง ตรงกลาง ที่อยู่ระหว่างข้างนอกและข้างใน (จิตใจ) จึงนึกถึงชื่อเฉลียงที่เป็นส่วนที่เชื่อมต่อข้างนอกกับข้างในบ้าน ประกอบกับชื่อเฉลียงมีเสียงคล้ายกับ เฉียง ๆ ไม่ค่อยตรง เป็นการสะท้อนภาพ แต่ไม่ใช่สะท้อนภาพสังคม เป็นการสะท้อนภาพจิตใจ เพลงเขียนคน ดนตรีเขียนโลก หน้า 52 HITSTORY x เฉลียง กลุ่มตัวโน้ตอารมณ์ดีกับดนตรีนอกกรอบ

 สมาชิก 
แบ่งออกเป็น 4 ยุค ดังนี้ 
 ยุคแรก อัลบั้ม ปรากฏการณ์ฝน มีสมาชิกสามคน คือ
 วัชระ ปานเอี่ยม (เจี๊ยบ)
 สมชาย ศักดิกุล (เล็ก)
 นิติพงษ์ ห่อนาค (ดี้)

 ยุคที่สอง อัลบั้ม อื่น ๆ อีกมากมาย เอกเขนก เฉลียงหลังบ้าน มีสมาชิกห้าคน คือ
 เกียรติศักดิ์ เวทีวุฒาจารย์ (เกี๊ยง)
 ภูษิต ไล้ทอง (แต๋ง)
 นิติพงษ์ ห่อนาค (ดี้)
 วัชระ ปานเอี่ยม (เจี๊ยบ)
 ศุ บุญเลี้ยง (จุ้ย)

 ยุคที่สาม อัลบั้ม แบ-กบาล ตะไคร่น้ำสุดขอบฟ้า มีสมาชิกสี่คน คือ
 เกียรติศักดิ์ เวทีวุฒาจารย์ (เกี๊ยง) 
 ฉัตรชัย ดุริยประณีต (นก)
 ภูษิต ไล้ทอง (แต๋ง)
 วัชระ ปานเอี่ยม (เจี๊ยบ)

 ยุคที่สี่ ตั้งแต่ คอนเสิร์ตแก้คิดถึง...ฉลองสิบกว่าปีเฉลียง จนถึงปัจจุบัน มีสมาชิกหกคน คือ
 เกียรติศักดิ์ เวทีวุฒาจารย์ (เกี๊ยง)
 ภูษิต ไล้ทอง (แต๋ง)
 นิติพงษ์ ห่อนาค (ดี้)
 วัชระ ปานเอี่ยม (เจี๊ยบ)
 ศุ บุญเลี้ยง (จุ้ย)
 ฉัตรชัย ดุริยประณีต (นก)

 ประวัติ 
 ยุคที่หนึ่ง 
เฉลียงเกิดจากการรวมกันของกลุ่มนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ประกอบด้วย จิก - ประภาส ชลศรานนท์ และ เจี๊ยบ - วัชระ ปานเอี่ยม ทำเพลงตัวอย่างให้ ดี้ - นิติพงษ์ ห่อนาค นำไปขับร้อง ก่อนจะนำไปขอให้ เต๋อ - เรวัต พุทธินันทน์ อำนวยการผลิตให้

หลังจากเต๋อได้ฟังแล้วพบว่าดี้ร้องเสียงเพี้ยนต่ำไม่เหมาะกับการเป็นนักร้องนำ จึงเสนอให้เล็ก - สมชาย ศักดิกุล ที่ขณะนั้นเป็นนักดนตรีอาชีพ มาเป็นนักร้องคู่กับเจี๊ยบในผลงานชุดแรก ในปี พ.ศ. 2525 ซึ่งแท้จริงแล้วไม่มีชื่อชุด แต่เนื่องจากหน้าปกที่ออกแบบโดยจิกมีรูปฝน จึงถูกเรียกว่าชุด ปรากฏการณ์ฝน ตามชื่อเพลงที่ถูกบรรจุอยู่ในอัลบั้มชุดนั้น แต่หลังจากผลงานชุดแรกออกมาไม่ประสบความสำเร็จทั้งด้านรายได้และเสียงตอบรับ มียอดขายไม่เกิน 4,000 - 5,000 ม้วนเฉลียงเรื่องราวบนแผ่นไม้ หน้า 65 เฉลียงจึงไม่ได้ออกผลงานอีกเป็นระยะเวลา 4 ปี

 ยุคที่สอง 
ในปี พ.ศ. 2529 จิกมีผลงานเพลงอยู่ชุดหนึ่งที่เคยมีความคิดให้เกี๊ยง - เกียรติศักดิ์ เวทีวุฒาจารย์ รุ่นน้องร่วมคณะที่เคยร่วมร้องเพลงประกอบโฆษณาที่จิกแต่ง ออกผลงานเป็นศิลปินเดี่ยว แต่เนื่องจากอุปสรรคด้านผู้สนับสนุน จึงทำให้โครงการไม่เกิดขึ้น จนกระทั่ง จุ้ย - ศุ บุญเลี้ยง หนึ่งในผู้ที่ซื้ออัลบั้ม ปรากฏการณ์ฝน ประทับใจในเพลงเที่ยวละไมที่อยู่ในอัลบั้มนั้น จึงติดต่อกับจิกเพื่อนำผลงานเพลงของตัวเองไปให้พิจารณา และไปชนกับผลงานเพลงเดี่ยวที่ถูกพับไว้ของเกี๊ยง จึงเกิดความคิดที่จะรวมตัวเป็นศิลปินคู่ในชื่อ ไปยาลใหญ่ แต่จิกยังไม่พอใจในบางเพลง จึงเสนอให้เจี๊ยบและดี้กลับมารวมวงอีกครั้งเป็นวงเฉลียงในยุคที่สอง ซึ่งเป็นยุคคลาสสิกของวง แต่เนื่องจากในหลายบทเพลงมีเสียงของแซกโซโฟน จึงได้ชักชวนให้แต๋ง - ภูษิต ไล้ทอง เพื่อนนักดนตรีเครื่องเป่าจากคณะครุศาสตร์ จุฬาฯ ที่เคยร่วมงานกันเมื่อครั้งยังเป็นนิสิตมาร่วมเป็นสมาชิกวงอีกคน ก่อนจะออกผลงานชุดแรกในยุคที่สองกับค่ายครีเอเทียคือ อื่น ๆ อีกมากมาย อำนวยการดนตรีโดย ทรงวุฒิ จรูญเรืองฤทธิ์ และได้รับการตอบรับเป็นอย่างดีจากนักฟังเพลง มีการออกแสดงคอนเสิร์ตและมิวสิกวีดีโอ และได้เคยแสดงคอนเสิร์ตถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

ต้นปี พ.ศ. 2530 เฉลียงออกผลงานเพลงชุดที่สามกับค่ายคีตาแผ่นเสียงและเทป (ต่อมาคือคีตา เรคคอร์ดสและคีตา เอนเตอร์เทนเมนท์) ในชุด เอกเขนก มีเพลง เร่ขายฝัน ที่ถูกทำเป็นมิวสิกวีดีโอยาว 9 นาที และได้รับรางวัลมิวสิกวิดีโอยอดเยี่ยมจากสมาคมผู้กำกับศิลป์กรุงเทพฯ (B.A.D. Awards) ประจำปี พ.ศ. 2530 นอกจากผลงานบทเพลงแล้ว ชื่อเสียงของเฉลียงทำให้ได้เล่นโฆษณาของน้ำอัดลมเป๊ปซี่ ซึ่งเพลงประกอบโฆษณาที่ดัดแปลงมาจากเพลง รู้สึกสบายดี ก็ได้รับรางวัลจากสมาคมผู้กำกับศิลป์กรุงเทพฯ เช่นเดียวกันเฉลียงเรื่องราวบนแผ่นไม้ หน้า 141-143 

ปลายปี พ.ศ. 2530 เฉลียงออกผลงานเพลงชุดที่สี่คือ เฉลียงหลังบ้าน ที่ผลงานเพลงส่วนใหญ่เป็นบทเพลงประกอบละครเรื่องต่าง ๆ ที่จิกเป็นผู้แต่ง และได้จัดแสดงคอนเสิร์ต หัวบันไดไม่แห้ง ที่หอประชุมใหญ่ มหาวิทยาลัยธรรมศาสตร์ ท่าพระจันทร์ เมื่อวันที่ 7 กุมภาพันธ์ พ.ศ. 2531 เป็นการปิดอัลบั้ม เฉลียงหลังบ้านไทม์ไลน์ของเฉลียง

 ยุคที่สาม 
หลังจากคอนเสิร์ต หัวบันไดไม่แห้ง ซึ่งเป็นคอนเสิร์ตปิดอัลบั้ม เฉลียงหลังบ้าน แล้ว จุ้ยที่งานส่วนตัวเริ่มรัดตัวและดี้ที่ต้องกลับไปเป็นนักแต่งเพลงให้กับ แกรมมี่ เอ็นเตอร์เทนเมนต์ ได้ตัดสินใจขอยุติบทบาทกับวง จิกจึงชักชวนให้นก - ฉัตรชัย ดุริยประณีต นักแต่งเพลงที่เคยส่งเพลงมาให้เขาพิจารณาเข้ามาเพิ่มเป็นสมาชิกอีกคนหนึ่ง และปรับเปลี่ยนหัวหน้าวงเป็นเจี๊ยบ เป็นเฉลียงยุคที่สาม ที่มีสมาชิก 4 คน ในเดือนมีนาคม พ.ศ. 2532 และมีผลงานชุดแรกในยุคที่สามคือ แบ-กบาล มิวสิกวีดีโอที่มีชื่อเสียงของชุดนี้คือ ใจเย็นน้องชาย ที่ได้รับรางวัลชมเชยประเภทมิวสิกวีดีโอดีเด่นของคณะกรรมการโทรทัศน์ทองคำเฉลียงเรื่องราวบนแผ่นไม้ หน้า 175 เฉลียงมี คอนเสิร์ตปิดท้ายทอย ที่หอประชุมใหญ่ ศูนย์วัฒนธรรมแห่งประเทศไทยในเดือนพฤษภาคม พ.ศ. 2532

และผลงานชุดสุดท้ายของเฉลียงซึ่งออกในปี พ.ศ. 2533 คือ ตะไคร่น้ำสุดขอบฟ้า มีเนื้อหาหลักเกี่ยวข้องกับการอนุรักษ์ธรรมชาติ และมีการเปลี่ยนแปลงในส่วนของแนวเพลงจากสวิงแจ๊สมาเป็นโฟล์กร็อก ทำให้เฉลียงได้รับรางวัลสีสันอะวอร์ดส์ถึง 2 รางวัล คือรางวัลเพลงยอดเยี่ยมในเพลง โลกาโคม่า และรางวัลศิลปินกลุ่มยอดเยี่ยม แต่เนื่องจากภาระและหน้าที่การงานส่วนตัวของสมาชิกแต่ละคนทำให้การทำการตลาดและการออกแสดงคอนเสิร์ตเป็นไปได้ยาก เฉลียงจึงประกาศยุบวงในที่สุด โดยมีเพลงสุดท้ายของเฉลียงที่อยู่ในอัลบั้มตะไคร่น้ำสุดขอบฟ้า คือ ฝากเอาไว้เฉลียงเรื่องราวบนแผ่นไม้ หน้า 193

ภายหลังจากออกผลงานชุดสุดท้ายในปี พ.ศ. 2533 เฉลียงยังคงมีการรวมตัวกันเล่นคอนเสิร์ตและออกผลงานเพลงเฉพาะกิจเป็นครั้งคราว นอกจากนี้ยังมีการก่อตั้งกองทุนเฉลียง เพื่อมอบทุนสนับสนุนกิจกรรมการศึกษาสำหรับเด็ก

 ยุคที่สี่ 
หลังจากออกผลงานอัลบั้มสุดท้ายคือตะไคร่น้ำสุดขอบฟ้า วงเฉลียงได้ยุบวงไป 3 ปี ก่อนจะกลับมารวมตัวอีกครั้งหนึ่งใน คอนเสิร์ตแก้คิดถึง...ฉลองสิบกว่าปีเฉลียง นำรายได้เพื่อการกุศล แสดงในวันที่ 30 เมษายน พ.ศ. 2537ปฏิทินเฉลียงเดือนเมษายน  จากเว็บวงเฉลียง ที่ศูนย์วัฒนธรรมแห่งประเทศไทย โดยสมาชิก 7 คน จากทั้ง 3 ยุคขึ้นแสดงโดยพร้อมหน้ากันเป็นครั้งแรก และดี้ยังได้แต่งเพลงใหม่คือ ไม่รักแต่คิดถึง เพื่อแสดงเป็นครั้งแรกในคอนเสิร์ตนี้

ต่อมาเมื่อวันที่ 2 - 3 ธันวาคม พ.ศ. 2543 วงเฉลียงได้มารวมตัวกันจัดคอนเสิร์ตสั่งลาอีกครั้งในชื่อ คอนเสิร์ตเรื่องราวบนแผ่นไม้ แสดงที่หอประชุมใหญ่ มหาวิทยาลัยธรรมศาสตร์ ท่าพระจันทร์ปฏิทินเฉลียงเดือนธันวาคม  จากเว็บวงเฉลียง และได้ออกผลงานอีกชุดเป็นชุดพิเศษที่มีจำหน่ายหน้าคอนเสิร์ต คือ ชุด นอกชาน ซึ่งเป็นการรวบรวมเพลงใหม่ที่แต่งมาใหม่ในช่วง 7 ปีที่ผ่านมา และในคอนเสิร์ต ดี้ในฐานะหัวหน้าวงได้ประกาศอำลาแฟนเพลงและบอกว่าจะไม่รวมตัวเล่นคอนเสิร์ตกันอีก การแสดงรอบสุดท้ายของคอนเสิร์ตนี้อาจเป็นประวัติศาสตร์ของวงการดนตรีว่าเป็นคอนเสิร์ตที่ใช้เวลาหลังจากจบการแสดงยาวนานที่สุด เนื่องจากภายหลังแสดงเพลงสุดท้ายไปเรียบร้อยแล้ว แฟนเพลงเฉลียงปรบมือต่อเนื่องเป็นเวลายาวนาน ทำให้ดี้ออกมาประกาศว่าจะไม่ลงจากเวทีจนกว่าแฟนเพลงคนสุดท้ายที่ต้องการลายเซ็นจะเดินทางกลับ นอกจากนั้นวงยังออกมาแสดงเพลง เรื่องราวบนแผ่นไม้ ซึ่งเป็นเพลงประจำคอนเสิร์ตอีกครั้งหนึ่ง โดยมีจิกซึ่งเป็นผู้แต่งร่วมร้องด้วยเป็นครั้งแรก

อย่างไรก็ตาม ในปี พ.ศ. 2550 สมาชิกวงเฉลียงทั้ง 6 คนใน 2 ยุคสุดหลังกลับมารวมตัวกันจัดคอนเสิร์ตอีกครั้งเพื่อจัดหารายได้ให้กับสมาคมนิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย และสนับสนุนด้านการศึกษาของคณะ มีชื่อว่า เหตุเกิดที่...เฉลียง และมีนิยามว่า "ดนตรีบำบัด ถาปัดจัด เฉลียงโชว์" ที่จุ้ยเป็นผู้ตั้งเฉลียงกลืนน้ำลายตัวเอง ขึ้นเวทีอีกครั้งเพื่อ 'ถาปัด' ข่าวจากหนังสือพิมพ์คมชัดลึก แสดงที่อิมแพ็ค อารีน่า เมืองทองธานี จำนวน 2 รอบในวันเสาร์ที่ 30 มิถุนายน เวลา 13.00 น. และ 19.00 น. โดยจิกได้แต่งเพลงใหม่สำหรับแสดงในคอนเสิร์ตนี้ คือ เธอหมุนรอบฉัน ฉันหมุนรอบเธอ  ซึ่งกลายเป็นหนึ่งในเพลงที่ได้รับความนิยมหลังจากสครับบ์นำไปทำเวอร์ชั่นโคฟเวอร์ในเวลาต่อมา‘เธอหมุนรอบฉัน’ เพลงจาก ‘เฉลียง’ ที่ ‘Scrubb’ ไม่คิดว่าจะดัง แต่กลับร้องกันได้ทุกคน

พ.ศ. 2559 วงเฉลียงกลับมารวมตัวกันจัดคอนเสิร์ตอีกครั้งในชื่อ ปรากฏการณ์เฉลียง แสดงที่ รอยัล พารากอน ฮอลล์ สยามพารากอน ในวันที่ 17 - 18 กันยายน ซึ่งเป็นคอนเสิร์ตที่วงเฉลียงเล่นร่วมกับวงออร์เคสตรา โดยมีเพลงใหม่ที่แสดงในคอนเสิร์ตนี้ คือ เข้าใจว่าไม่เข้าใจ, คนแปลกหน้า, ไม่นานนี้เอง

พ.ศ. 2566 วงเฉลียงกลับมารวมตัวกันจัดคอนเสิร์ตอีกครั้งในชื่อ เฉลียง Rare Item แสดงที่ รอยัล พารากอน ฮอลล์ สยามพารากอน ในวันที่ 26 - 27 สิงหาคม และ เฉลียง Rare Item RESTAGE แสดงที่ มหิดลสิทธาคาร มหาวิทยาลัยมหิดล ในวันที่ 9 - 11 ธันวาคม ซึ่งเป็นคอนเสิร์ตที่วงเฉลียงเล่นร่วมกับวงออร์เคสตรา โดยจิกได้แต่งเพลงใหม่สำหรับแสดงในคอนเสิร์ตนี้ คือ ยังคงเอกเขนก

 ผลงาน 
 อัลบั้ม 
 ปรากฏการณ์ฝน 

ดูแลการผลิต : เรวัต พุทธินันทน์
ผสมเสียง : เรวัต พุทธินันทน์
บันทึกเสียง : ห้องอัดกมลสุโกศล

บริษัทเทป : บริษัท เจเอสแอล
ออกแบบปก : ประภาส ชลศรานนท์
ปีที่วางจำหน่าย : พ.ศ. 2525

 เธอกับฉันกับคนอื่น ๆ
 อยากมีหมอน
 เที่ยวละไม
 หวาน
 สะดุด

 รถไฟ
 หาฝัน
 ใยแมงมุม
 วณิพก
 ปรากฏการณ์ฝน

 อื่น ๆ อีกมากมาย 

ดูแลการผลิต : ประภาส ชลศรานนท์
ผสมเสียง : มิสเตอร์เมา
ช่างเสียง : จักรี เปรมานนท์

บันทึกเสียง : ซาวด์ โปรดักชั่น
บริษัทเทป : ครีเอเทีย อาร์ติสท์
ปีที่วางจำหน่าย : พ.ศ. 2529

 อื่นๆอีกมากมาย
 รู้สึกสบายดี
 เข้าใจ
 ถ้าโลกนี้มีเราเพียงสองคน
 กล้วยไข่

 เที่ยวละไม
 ถูกโฉลกเธอ
 ต้นชบากับคนตาบอด
 ดอกมะลิ
 คนดนตรี

 เอกเขนก 

ดูแลการผลิต : ประภาส ชลศรานนท์
ร่วมดูแลการผลิต : ทรงวุฒิ จรูญเรืองฤทธิ์
ผสมเสียง : โยธิน ชีรานนท์ และ จักรี เปรมานนท์
ช่างเสียง : ต่อพงศ์ สายศิลปี
คอรัสรับเชิญ : กัลยารัตน์ วาระณวัฒน์

บันทึกเสียง : ห้องบันทึกเสียงบัตเตอร์ฟลาย
บริษัทเทป : บริษัทคีตาแผ่นเสียง เทป จำกัด
ออกแบบปก : พิเศษ ไทยานันท์, เติมพันธุ์ มัทวพันธุ์ และ เต๋า อิลลัสเตรชั่นเฮ้าส์
ปีที่วางจำหน่าย : พ.ศ. 2530

 เร่ขายฝัน
 นายไข่เจียว
 ค่ำคืนฉันยืน
 น้ำ
 นิทานหิ่งห้อย
 ไม่เข้าใจ

 เพลงที่เหลือ
 แค่มี
 โลกยังสวย
 ผึ่งพุง
 พระจันทร์
 เอกเขนก

 เฉลียงหลังบ้าน 

ดูแลการผลิต : ประภาส ชลศรานนท์ และ ภูษิต ไล้ทอง
ผสมเสียง : โยธิน ชีรานนท์ และ แมง ณ ลำพู
บันทึกเสียง : ห้องบันทึกเสียงศรีสยาม (ธันวาคม 2530)

บริษัทเทป : บริษัทคีตาแผ่นเสียง เทป จำกัด
ออกแบบปก : เกียรติศักดิ์ เวทีวุฒาจารย์
ปีที่วางจำหน่าย : พ.ศ. 2530

 คุณยายกายสิทธิ์
 เก็บใจ
 กล้วยไข่ภาค 3
 เธอกับฉันกับคนอื่น ๆ
 หวาน
 หาฝัน

 รู้สึกสบายดี (ฉบับเพิ่งตื่น)
 อยากมีหมอน
 ใยแมงมุม
 นายแพทย์สนุกสนาน
 เทวดาตกสวรรค์ (นำเรื่อง / สวรรค์ / วิกฤต / โลกมนุษย์ / อำลา)
 ต่างกัน

 แบ-กบาล 

ดูแลการผลิต :  ประภาส ชลศรานนท์
ผสมเสียง : แกรี่ เอ็ดเวิร์ด
ช่างเสียง : นายสุริยา และ นายนุ

บันทึกเสียง : ห้องบันทึกเสียงศรีสยาม
บริษัทเทป : บริษัทคีตาแผ่นเสียง เทป จำกัด
ปีที่วางจำหน่าย : พ.ศ. 2532

 แบกบาล
 ง่ายๆ
 ยังมี
 กุ๊กไก่
 รักออมชอม

 ใจเย็นน้องชาย
 โลกกลม ๆ
 ไม่คิดถาม
 อยู่ที่ใคร
 เรื่องตลก?

 ตะไคร่น้ำสุดขอบฟ้า 

ดูแลการผลิต : ฉัตรชัย ดุริยประณีต
อำนวยการผลิต : ประภาส ชลศรานนท์
ประสานงานการผลิต : เนตรดาว ปาวรีย์
ร่วมดูแลการผลิต : วีระพงศ์ ศุภรประเสริฐ

ผสมเสียง : แมง ณ ลำพู
ช่างเสียง : มนตรี, นุกูล และ แอ๊ด (ศรีสยามสตูดิโอ)
ศิลปินรับเชิญ : นพ โสตถิพันธุ์ (ไวโอลิน) สนธยา วงษ์ทอง (หีบเพลงปาก)
ปีที่วางจำหน่าย : พ.ศ. 2533

 ตะไคร่น้ำสุดขอบฟ้า
 กว่าจะถึงพรุ่งนี้
 เขาบอก
 ฝันให้ไกลไปให้ถึง
 พ่อกล่อมลูก 1
 ฝากเอาไว้

 พ่อกล่อมลูก 2
 พัดลม
 แม่
 โลกาโคม่า
 พ่อกล่อมลูก 3

 อีพีและซิงเกิล 
 นอกชาน (พ.ศ. 2543)
 เธอหมุนรอบฉัน ฉันหมุนรอบเธอ (พ.ศ. 2550)
 เข้าใจว่าไม่เข้าใจ (พ.ศ. 2559)
 คนแปลกหน้า (พ.ศ. 2559)
 ไม่นานนี้เอง (พ.ศ. 2559)
 ยังคงเอกเขนก (พ.ศ. 2566)

 บันทึกการแสดงสด 
 คอนเสิร์ตปิดท้ายทอย (พ.ศ. 2532)
 แก้คิดถึง...ฉลองสิบกว่าปีเฉลียง (พ.ศ. 2537)
 เรื่องราวบนแผ่นไม้ (พ.ศ. 2543)
 เหตุเกิดที่...เฉลียง "งานดนตรีบำบัด ถาปัดจัด เฉลียงโชว์" (พ.ศ. 2550)
 ปรากฏการณ์เฉลียง (พ.ศ. 2559)

 โฆษณา 
 เป๊ปซี่ (2531)
 ลิโพวิตัน-ดี (2546)

 คอนเสิร์ต 
 ชื่อคอนเสิร์ต วันที่ สถานที่ คอนเสิร์ตปิดอัลบั้ม อื่น ๆ อีกมากมาย 23 ตุลาคม พ.ศ. 2529 หอประชุมใหญ่ มหาวิทยาลัยธรรมศาสตร์ ท่าพระจันทร์ คอนเสิร์ตเอกเขนกกับเฉลียง 5 พฤษภาคม พ.ศ. 2530 ศูนย์เยาวชนกรุงเทพมหานคร (ไทย-ญี่ปุ่น) ดินแดง คอนเสิร์ตหัวบันไดไม่แห้ง 7 กุมภาพันธ์ พ.ศ. 2531 หอประชุมใหญ่ มหาวิทยาลัยธรรมศาสตร์ ท่าพระจันทร์ คอนเสิร์ตปิดท้ายทอย 28 พฤษภาคม พ.ศ. 2532 หอประชุมใหญ่ ศูนย์วัฒนธรรมแห่งประเทศไทย คอนเสิร์ตแก้คิดถึง...ฉลองสิบกว่าปีเฉลียง 30 เมษายน พ.ศ. 2537 หอประชุมใหญ่ ศูนย์วัฒนธรรมแห่งประเทศไทย  คอนเสิร์ตเรื่องราวบนแผ่นไม้ 2 - 3 ธันวาคม พ.ศ. 2543 หอประชุมใหญ่ มหาวิทยาลัยธรรมศาสตร์ ท่าพระจันทร์ เหตุเกิดที่...เฉลียง 30 มิถุนายน พ.ศ. 2550 อิมแพ็ค อารีน่า เมืองทองธานี คอนเสิร์ต โตโยต้า พรีเซนต์ ปรากฏการณ์เฉลียง 17 - 18 กันยายน พ.ศ. 2559 รอยัล พารากอน ฮอลล์ สยามพารากอน คอนเสิร์ต มหรสพอารมณ์ดี เฉลียงริมเล 12 กันยายน พ.ศ. 2563 สวนสาธารณะสะพานหิน จังหวัดภูเก็ต เฉลียง Rare Item คอนเสิร์ต 26 - 27 สิงหาคม พ.ศ. 2566  รอยัล พารากอน ฮอลล์ สยามพารากอน เฉลียง Rare Item RESTAGE คอนเสิร์ต 9 - 11 ธันวาคม พ.ศ. 2566  มหิดลสิทธาคาร มหาวิทยาลัยมหิดล

 เอกลักษณ์ของคอนเสิร์ตเฉลียง 
คอนเสิร์ตเฉลียงมีรูปแบบพิเศษเฉพาะตัวคือมีการพูดคุยหลังจากจบเพลง เรื่องที่คุยมันจะเป็นเรื่องหยอกล้อกันระหว่างสมาชิกภายในวง หรือวิพากษ์วิจารณ์เหตุการณ์ในสังคมในมุมมองที่แตกต่างและขบขัน แฟนเพลงเฉลียงบางส่วนที่เข้าไปชมคอนเสิร์ตจึงให้ความสนใจส่วนพูดคุยมากพอ ๆ กับการฟังเพลง นอกไปจากนั้นระหว่างการแสดงบางบทเพลง เช่น นิทานหิ่งห้อย ที่ร้องโดยจุ้ย จะมีการเล่านิทานโดยเจี๊ยบสลับระหว่างท่อน 

ในยุคก่อนยุบวงรวมทั้งบางคอนเสิร์ตหลังยุบวง เฉลียงจะใช้บทเพลงอื่น ๆ อีกมากมาย เป็นเพลงปิดคอนเสิร์ต โดยบางครั้ง มีการแก้เนื้อเพลงเพื่อสร้างความแปลกใจให้กับผู้ชม

 เฉลียงเฉพาะกิจ 
นอกจากผลงานเพลงเฉลียง 6 ชุดแล้ว เฉลียงยังคงมีผลงานอื่น ๆ ที่เฉลียงรวมตัวกันแม้จะไม่ครบวง เช่น งานเพลงประกอบภาพยนตร์ งานคอนเสิร์ต และ เพลงประกอบสารคดี

 ผลงานเพลง 
 เพลง พวกเดียวกัน ในอัลบั้ม กว้างxยาว ของ เกี๊ยง (2533)
 เพลง ชะตาชีวิต และ ไร้เดือน ในอัลบั้ม เพลงพระราชนิพนธ์ แสงเทียน (2534)
 ขอแค่คิดถึง รวมเพลงประกอบภาพยนตร์เรื่อง วอนทั้งโลกโขกหัวเธอ ที่เจี๊ยบเป็นผู้กำกับ มีผู้ร่วมงานคือ แต๋ง เกี๊ยง เจี๊ยบ และจุ้ย ประกอบด้วยเพลง
 ขอแค่คิดถึง 
 ลุ้น 
 วอนทั้งโลกโขกหัวเธอ 
 ขอแค่คิดถึง (Acoustic Version) 
 วอนทั้งโลกโขกหัวเธอ (Acoustic Version) 
 ขอแค่คิดถึง (Saxophone Version) 
 ขอแค่คิดถึง (Orchestra Version) 
 เพลงประกอบสารคดีดนตรีเล่าเรื่อง "น้ำคือชีวิต" ตอน น้ำเป็นแหล่งกำเนิดชีวิต เฉลียงประกอบด้วยสมาชิกทั้ง 5 คน ได้แก่ เจี๊ยบ แต๋ง เกี๊ยง จุ้ย และนก
 เพลง ครองแผ่นดินโดยธรรม (เจี๊ยบ, เกี๊ยง, นก) (2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
 เพลง ดาวเทียม (เจี๊ยบ, แต๋ง) (2567) - เพลงของ ว่าน - ธนกฤต พานิชวิทย์

 หนังสือ 
 ประคำลูกโอ๊ค แปลโดย มนันยา จัดพิมพ์โดย กองทุนเฉลียงเพื่อมอบรายได้ให้มูลนิธิเพื่อเด็กพิการ
 เฉลียงเรื่องราวบนแผ่นไม้  (2543)
 เฉลียงเอียงกระเท่เร่ (2566)

 คอนเสิร์ตพิเศษ/ละครเวทีที่ได้เข้าร่วม 

 ชื่อคอนเสิร์ต/ละครเวที  สถานที่แสดง  วันที่แสดง  สมาชิก  หมายเหตุ สามก๊ก ครั้งที่ 4  พ.ศ. 2530 เจี๊ยบ ดี้ เกี๊ยง ละคอนถาปัด คอนเสิร์ตเปิดกระหม่อม เซ็นทรัลลาดพร้าว 14 กุมภาพันธ์ พ.ศ. 2532 เจี๊ยบ แต๋ง เกี๊ยง นก ร่วมกับ หนุ่มเสก - เสกสรร ชัยเจริญ คอนเสิร์ตเกี๊ยง 8x8 เซ็นทรัลลาดพร้าว พ.ศ. 2533 เจี๊ยบ ดี้ แต๋ง เกี๊ยง จุ้ย นก  รวมมิตรให้มัน หอประชุมใหญ่ ศูนย์วัฒนธรรมแห่งประเทศไทย 17-19 มีนาคม พ.ศ. 2543 เจี๊ยบ ดี้ เกี๊ยง แต๋ง  ครบเด็กสร้างบ้าน หอประชุมใหญ่ ศูนย์วัฒนธรรมแห่งประเทศไทย 13-14 สิงหาคม พ.ศ. 2548 เจี๊ยบ ดี้ เกี๊ยง  คีตา แบ็ค ทู เดอะ ฟิวเจอร์ คอนเสิร์ต รอยัล พารากอน ฮอลล์ สยามพารากอน 20 มกราคม พ.ศ. 2550 เจี๊ยบ แต๋ง เกี๊ยง นก  คอนเสิร์ต 25 ปี นิติพงษ์ ห่อนาค อิมแพ็ค อารีน่า เมืองทองธานี 25-26 สิงหาคม พ.ศ. 2550 ดี้ (ทั้ง 2 รอบ) แต๋ง เกี๊ยง (เฉพาะวันที่ 25 สิงหาคม)  เพลงแบบประภาส ศูนย์วัฒนธรรมแห่งประเทศไทย 4-6 กรกฎาคม พ.ศ. 2551 เจี๊ยบ แต๋ง จุ้ย เกี๊ยง  อารมณ์ดี้ ตอน ทุ่งหญ้า สายลม และ นมวัว ฟาร์มโชคชัย 3 อ.ปากช่อง จ.นครราชสีมา 7 กุมภาพันธ์ พ.ศ. 2551 ดี้ เจี๊ยบ แต๋ง  เฉลียง 3 ฝ่าย มหรสพพูดและเพลง ตอน คนจะไทย ใครจะทน ธันเดอร์โดม เมืองทองธานี  13 มิถุนายน พ.ศ. 2552 เจี๊ยบ ดี้ แต๋ง เกี๊ยง เกี๊ยงขึ้นเวทีในช่วงท้าย หนีตามเฉลียง ครั้งที่ 1 มหาวิทยาลัยเกษตรศาสตร์  6 กันยายน พ.ศ. 2552  เจี๊ยบ จุ้ย เกี๊ยง  Dee Boyd Pop Fest  ไร่สุวรรณ ปากช่อง 5-6 ธันวาคม พ.ศ. 2552 ดี้ เจี๊ยบ แต๋ง ร่วมกับ บอย โกสิยพงษ์ เพลงรักยุคคีตา โดย นกเฉลียง ศูนย์วัฒนธรรมแห่งประเทศไทย 30 มกราคม พ.ศ. 2553 นก เกี๊ยง จุ้ย เจี๊ยบ  วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง ศูนย์วัฒนธรรมแห่งประเทศไทย 20-21 มีนาคม พ.ศ. 2553  แต๋ง (ทั้ง 2 รอบ) ดี้ เกี๊ยง (เฉพาะวันที่ 20 มีนาคม)เจี๊ยบ (เฉพาะวันที่ 21 มีนาคม)  สวิงสวาย แบบ วัชระ ปานเอี่ยม ศูนย์วัฒนธรรมแห่งประเทศไทย 5 มิถุนายน พ.ศ. 2553 เจี๊ยบ ดี้ แต๋ง เกี๊ยง นก  Do for Dad อิมแพ็ค อารีน่า เมืองทองธานี 3 มีนาคม พ.ศ. 2555 เจี๊ยบ ดี้ แต๋ง  Yes We Can รอยัล พารากอน ฮอลล์ สยามพารากอน 4 เมษายน พ.ศ. 2558 เจี๊ยบ ดี้ แต๋ง ร่วมกับ ชาตรี คงสุวรรณ, อัสนี โชติกุล เพลงประภาส 2 โรงละครเคแบงก์สยามพิฆเนศ ชั้น 7 สยามสแควร์วัน 9-11 ตุลาคม พ.ศ. 2558 เจี๊ยบ เกี๊ยง จุ้ย   ถาปัดฯ ร้องบรรเลง เพลงของพ่อ หอประชุมใหญ่ ศูนย์วัฒนธรรมแห่งประเทศไทย 19 กุมภาพันธ์ พ.ศ. 2560 เจี๊ยบ ดี้ แต๋ง เกี๊ยง  เมจิก โมเมนต์ เพลงรักของดี้ ดนตรีของแต๋ง ศูนย์การประชุมแห่งชาติสิริกิติ์  6 พฤษภาคม พ.ศ. 2560 เจี๊ยบ ดี้ แต๋ง   ทำให้หมา หาให้แมว Realiparty Concert เมืองไทย จีเอ็มเอ็ม ไลฟ์ เฮ้าส์ เซ็นทรัลเวิลด์ ชั้น 8 5 กรกฎาคม พ.ศ. 2560 เจี๊ยบ ดี้ แต๋ง เกี๊ยง นก  เพลงประภาส 3  รอยัล พารากอน ฮอลล์ สยามพารากอน  19 ตุลาคม พ.ศ. 2562 เจี๊ยบ แต๋ง จุ้ย เกี๊ยง  คอนเสิร์ตนั่งใกล้ (ได้แค่นี้) เจี๊ยบกะจุ้ย คุย.เล่น.ร้อง โรงละครเคแบงก์สยามพิฆเนศ ชั้น 7 สยามสแควร์วัน 7 พฤศจิกายน พ.ศ. 2563 เจี๊ยบ จุ้ย  ว่าน ธนกฤต ลอง ไทม์ โน คอน - Long Time No Con ภิรัช ฮอลล์ ไบเทคบางนา 13 กรกฏาคม พ.ศ. 2567  เจี๊ยบ แต๋ง  นิทานหิ่งห้อย เดอะ มิวสิคัล โรงละครเคแบงก์สยามพิฆเนศ ชั้น 7 สยามสแควร์วัน 19-28 กรกฎาคม พ.ศ. 2567 เจี๊ยบ แต๋ง  คอนเสิร์ตทัพฟ้าคู่ไทยเพื่อ "ชัยพัฒนา" ครั้งที่ 16 หอประชุมใหญ่ ศูนย์วัฒนธรรมแห่งประเทศไทย 1-2 กรกฎาคม พ.ศ. 2568 เจี๊ยบ ดี้ แต๋ง   Wednesday Song Vol.10 : เจี๊ยบ วัชระ - เกี๊ยง เกียรติศักดิ์ โรงละครเคแบงก์สยามพิฆเนศ ชั้น 7 สยามสแควร์วัน 23 กรกฎาคม พ.ศ. 2568 เจี๊ยบ เกี๊ยง 

 สิ่งสืบทอด 

 ทริบิวท์เฉลียง 
เป็นอัลบั้มรวมเพลงที่รวบรวมศิลปินมาร้องเพลงของเฉลียง
มีชื่อว่า คนอื่น ๆ อีกมากมาย ต่างบ้าน ต่างคน บนเฉลียง อำนวยการผลิตโดย โรจน์ชนา วโรภาษ 
ตัวอย่างศิลปินที่ขับร้อง 
 บุ๋มบิ๋ม สามโทน ในเพลงเที่ยวละไม 
 มาม่า บลูส์ ในเพลง ถ้าโลกนี้มีเราเพียงสองคน 
 ระวิวรรณ จินดา ในเพลง เข้าใจ 
 วิยะดา โกมารกุล ณ นคร ในเพลง ฝากเอาไว้
 เล็ก วงพราว ในเพลง กว่าจะถึงพรุ่งนี้
 สี่เต่าเธอ ในเพลง เก็บใจ
 เชษฐา ยารสเอก ในเพลง ยังมี
 สครับ ในเพลง เธอหมุนรอบฉัน ฉันหมุนรอบเธอ

 ละครร้องเพลงเฉลียง 

บทเพลงของวงเฉลียงได้ถูกนำมาดัดแปลงใหม่เป็นละครเวทีรูปแบบละครเพลงประเภทตู้เพลง (Jukebox Musical) ถึง 3 ครั้ง ดังนี้

 ครั้งแรก ในปี พ.ศ. 2552 ใช้ชื่อว่า เดอะ เลเจนด์ ออฟ เร่ขายฝัน เฉลียง เดอะ มิวสิคัล แสดงโดยนักแสดงจาก ทรู อะคาเดมี่ แฟนเทเชีย
 ครั้งที่ 2 ในปี พ.ศ. 2559 - 2560 ใช้ชื่อว่า นิทานหิ่งห้อย เดอะ มิวสิคัล สร้างโดยทีมผู้สร้าง โหมโรง เดอะ มิวสิคัล
 ครั้งที่ 3 ในปี พ.ศ. 2567 ใช้ชื่อว่า นิทานหิ่งห้อย เดอะ มิวสิคัล เช่นเดียวกัน แสดงโดยศิลปินจากเอ็กซ์โอเอ็กซ์โอเอนเตอร์เทนเมนต์ และสมาชิกวงเฉลียงบางส่วน

 รางวัล 

 รางวัลโทรทัศน์ทองคำ ครั้งที่ 1 ประจำปี พ.ศ. 2529 มิวสิกวิดีโอดีเด่น จากเพลง "กล้วยไข่"
 รางวัลโทรทัศน์ทองคำ ครั้งที่ 2 ประจำปี พ.ศ. 2530 มิวสิกวิดีโอดีเด่น จากเพลง "เร่ขายฝัน"
 รางวัลโทรทัศน์ทองคำ ครั้งที่ 4 ประจำปี พ.ศ. 2532 มิวสิกวิดีโอชมเชย จากเพลง "ใจเย็นน้องชาย"
 สีสันอะวอร์ดส์ ครั้งที่ 3 ประจำปี พ.ศ. 2533 ศิลปินกลุ่มยอดเยี่ยม จากอัลบั้ม "ตะไคร่น้ำสุดขอบฟ้า"
 รางวัลพิเศษ SEED HALL OF FAME รางวัลสำหรับศิลปินคุณภาพระดับตำนานที่สร้างผลงานต่อเนื่อง และสร้างแรงบันดาลใจให้ผู้ฟังได้มีความหวัง สร้างฝันให้กับผู้คน ประสบความสำเร็จสูงสุดและยาวนาน จัดโดย คลื่นซี้ด 97.5 เอฟเอ็ม พ.ศ. 2554